קלון (סרט)

קלון (באנגלית: The Unforgivable, מילולית: בלתי נסלח) הוא סרט דרמה משנת 2021 בבימויה של נורה פינגשיידט ונכתב על ידי פיטר קרייג, הילרי סייץ וקורטני מיילס,<ref></ref> המבוסס על המיני-סדרה הבריטית Unforgiven משנת 2009 שנכתבה על ידי סאלי ווינרייט. בסרט מככבת סנדרה בולוק כאישה המנסה לשקם את חייה לאחר שריצתה זמן מאסר בגין ביצוע רצח. מככבים בו גם וינסנט ד'אונופריו, ג'ון ברנטל, ריצ'רד תומאס, לינדה אמונד, אשלינג פרנסיוסי, רוב מורגן וויולה דייוויס. זו קופרודוקציה אמריקאית-גרמנית, שהופקה על ידי בולוק, גרהם קינג ו-ורוניקה פרס. הצילומים החלו בוונקובר בפברואר 2020 ולאחר שהופסקו עקב הגבלות במסגרת המאבק במגפת COVID-19, חודשו בספטמבר אותה שנה והסתיימו באוקטובר. הוא יצא במהדורה מוגבלת ב-24 בנובמבר 2021, לפני שעלה לשירות הסטרימינג בנטפליקס ב-10 בדצמבר 2021.

== עלילה ==
רות סלייטר יוצאת מהכלא לאחר שריצתה עשרים שנה על רצח שריף שבא לפנות אותה ואת אחותה בת החמש, קייטי, לאחר שאביהם התאבד ואמם מתה בעבר במהלך הלידה. רות מתחילה לחפש את קייטי, שאומצה ואינה זוכרת אותה עד הסוף. בנו הצעיר של השריף מחליט לחטוף ולהרוג את קייטי כנקמה על הרג אביו. באמצעות פלאשבקים, מתגלה כי קייטי למעשה ירתה את הירייה שהרגה את השריף, אך רות הודתה באשמה ונכנסה לכלא כדי להגן עליה. הבן חוטף את אחותה המאומצת של קייטי, במחשבה שהיא קייטי. הוא דורש מרות לבוא למקום שבו הם נמצאים. רות הולכת, והבן מצהיר על כוונתו להרוג את הילדה, אבל הוא לא יכול להמשיך עם זה. רות עוזרת לאחות לצאת מהחדר והשוטרים באים ועוצרים את הבן. הוריה של האחות וקייטי באים לקחת את האחות, ולבסוף רות וקייטי נפגשות.

== שחקנים ודמויות ==
* סנדרה בולוק - רות סלייטר
* וינסנט ד'אונופריו - ג'ון אינגרם
* ויולה דייוויס - ליז אינגרם
* ג'ון ברנטל - בלייק
* ריצ'רד תומאס - מייקל מלקולם
* לינדה אמונד - רייצ'ל מלקולם
* אשלינג פרנסיוסי - קתרין "קייטי" מלקולם
* רוב מורגן - וינסנט קרוס
* טום גירי - קית' ווילן
* וו. ארל בראון - מק ווילן
* אמה נלסון - אמילי מלקולם
* וויל פולן - סטיב ווילן
* ג'סיקה מקלאוד - האנה ווילן
== הפקה ==
באוגוסט 2010, הוכרז שגרהם קינג יפיק עיבוד קולנועי למיני-סדרה הבריטית מ-2009 באותו שם, באמצעות החברה שבבעלותו GK Films. כריסטופר מק'קווארי נשכר לכתוב את התסריט, אשר עובד עבור אנג'לינה ג'ולי שנועדה לגלם את התפקיד הראשי.<ref></ref><ref></ref> בנובמבר 2011, סקוט פרנק נשכר לשכתב ולביים את, שכן מק'קווארי היה עסוק בבימוי ג'ק רייצ'ר.<ref></ref><ref></ref> ביוני 2013 דווח כי מק'קווארי חזר לסרט ככותב ובמאי, וכן ישמש כמפיק עם קינג.<ref></ref><ref></ref>

בנובמבר 2019 דווח כי סנדרה בולוק תככב בסרט ותשמש כמפיקה דרך חברת Fortis Films שבבעלותה. ורוניקה פרס הפיקה באמצעות חברת Construction Film. נורה פינגשיידט החליפה את מק'קווארי כבמאית עם נטפליקס שחתמה על חוזה הפצה. <ref></ref> <ref></ref> בדצמבר 2019, ויולה דייוויס, אשלינג פרנסיוסי ורוב מורגן הצטרפו לצוות הסרט. <ref></ref> וינסנט ד'אונופריו, ג'ון ברנטל, ריצ'רד תומאס, לינדה אמונד ואמה נלסון הצטרפו בפברואר 2020. <ref></ref>

הצילומים העיקריים החלו בוונקובר, קולומביה הבריטית, קנדה ב-3 בפברואר 2020, תוך כוונה לסיים עד 9 באפריל.<ref></ref><ref></ref><ref></ref> הצלם גיירמו נבארו צילם את הסרט עם מצלמות Red Digital Cinema Helium ועדשות Arri Ultra Prime, בהן השתמש בעבר בסרט דוליטל אותו צילם.<ref></ref> ברם, ב-13 במרץ, הצילומים הופסקו עקב מגפת COVID-19, ומועד סיום הצילומים התעכב.<ref></ref><ref></ref> ההפקה התחדשה ב-2 בספטמבר והסתיימה ב-15 באוקטובר.<ref></ref> הסרט היה אחד הפרויקטים הראשונים של נטפליקס שצולמו באולפני הקולנוע הקנדיים בברנבי, לאחר שנטפליקס הקימה את מרכז ההפקה של מטרו ונקובר.<ref></ref>

הנס צימר ודייוויד פלמינג התאחדו כדי להלחין את פסקול הסרט.

== הפצה ==
באוגוסט 2021, שם הסרט נחשף כ"The Unforgivable". הופץ במהדורה מוגבלת בבתי הקולנוע ב-24 בנובמבר 2021, לפני שנטפליקס העלתה אותו לצפייה דיגיטלית בשרתיה ב-10 בדצמבר.<ref></ref>
== קישורים חיצוניים ==

== הערות שוליים ==

קטגוריה:סרטי דרמה גרמניים
קטגוריה:סרטים מבוססי סדרות טלוויזיה
קטגוריה:סרטים על אחיות
קטגוריה:סרטי דרמה אמריקאיים
קטגוריה:סרטים גרמניים
קטגוריה:סרטים אמריקאיים
קטגוריה:סרטי 2021
קטגוריה:סרטים באנגלית
קטגוריה:סרטים שיציאתם נדחתה בעקבות מגפת הקורונה
קטגוריה:סרטי בית סוהר
קטגוריה:סיאטל בקולנוע